CELEX: 62014TN0749
Language: et
Date: 2014-11-04 00:00:00
Title: Kohtuasi T-749/14: 4. novembril 2014 esitatud hagi – Chung-Yuan Chang versus Siseturu Ühtlustamise Amet – BSH (AROMA)

19.1.2015   
            
            
               ET
            
            
               Euroopa Liidu Teataja
            
            
               C 16/44
            
         
      4. novembril 2014 esitatud hagi – Chung-Yuan Chang versus Siseturu Ühtlustamise Amet – BSH (AROMA)
      (Kohtuasi T-749/14)
      (2015/C 016/68)
      Hagiavalduse keel: hispaania
      
         Pooled
      
      
         Hageja: Peter Chung-Yuan Chang (San Diego, Ameerika Ühendriigid) (esindaja: advokaat A. Sanz-Bermell y Martínez)
      
         Kostja: Siseturu Ühtlustamise Amet (kaubamärgid ja tööstusdisainilahendused)
      
         Teine menetluspool apellatsioonikojas: BSH Bosch und Siemens Hausgeräte GmbH (München, Saksamaa)
      
         Andmed Siseturu Ühtlustamise Ameti menetluse kohta
      
      
         Vaidlusaluse kaubamärgi omanik: hageja
      
         Vaidlusalune kaubamärk: sõnamärgi „AROMA” Euroopa Liitu nimetav rahvusvaheline registreering – Euroopa Liitu nimetav rahvusvaheline registreering nr 924502
      
         Menetlus Siseturu Ühtlustamise Ametis: kehtetuks tunnistamise menetlus
      
         Vaidlustatud otsus: Siseturu Ühtlustamise Ameti neljanda apellatsioonikoja 4. septembri 2014. aasta otsus asjas R 1887/2013-4
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus ning sellest tulenevalt lükata tagasi BSH Bosch und Siemens Hausgeräte GmbH esitatud kehtetuks tunnistamise taotlus ja tuvastada, et ühenduse kaubamärgi EM nr 924502 registreering kehtib järgmiste klassi 7 kuuluvate kaupade jaoks: „elektrilised köögimasinad ehk kannmikserid, mahlapressid, kodus makaronitoodete valmistamise masinad, köögikombainid ja mikserid” ning järgmiste klassi 11 kuuluvate kaupade jaoks: „elektrilised köögimasinad ehk pliidid, leivaküpsetusmasinad, aurutid, grillid, fritüürid, leivaröstrid, vahvliküpsetajad, soojendusalused supi jaoks, riisikeetjad ja -soojendajad, toidukuivatid, ahjud, kiirkeedupotid, kuumutusplaadid, pöörleva praevardaga ahjud ja grillahjud, jäätisemasinad ja hautamispotid”;
               
            
                  —
               
               
                  mõista kohtukulud välja ühtlustamisametilt.
               
            
         Väide
      
      
                  —
               
               
                  Määruse nr 207/2009 artikli 7 lõike 1 punktide b ja c rikkumine.